ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางเรื่องปรับปรุงคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของในเขตกรุงเทพมหานคร[๑] ตามที่ได้มีประกาศคณะกรรมการควบคุมการขนส่งทางบกกลางฉบับลงวันที่ ๒๖ สิงหาคม ๒๕๕๒ปรับปรุงคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของซึ่งมีท้องที่ทำการขนส่งภายในเขตกรุงเทพมหานคร นั้นเนื่องจากกรมการขนส่งทางบกได้มีการปรับปรุงโครงสร้างภายในตามกฎกระทรวงแบ่งส่วนราชการกรมการขนส่งทางบก กระทรวงคมนาคม พ.ศ. ๒๕๕๒ ซึ่งมีผลทำให้อนุกรรมการในคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของในเขตกรุงเทพมหานครบางตำแหน่งเปลี่ยนไปคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงประกาศฉบับดังกล่าวฉะนั้น อาศัยอำนาจตามความในมาตรา ๒๑แห่งพระราชบัญญัติการขนส่งทางบก พ.ศ. ๒๕๒๒ประกอบมติคณะกรรมการควบคุมการขนส่งทางบกกลาง ในการประชุมครั้งที่ ๒๐/๒๕๕๒เมื่อวันที่ ๒๗ ตุลาคม ๒๕๕๒ จึงให้ปรับปรุงคณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของในเขตกรุงเทพมหานครประกอบด้วย๑. รองอธิบดี(ฝ่ายวิชาการ) กรมการขนส่งทางบก เป็นประธานอนุกรรมการ๒.ผู้อำนวยการสำนักการขนส่งสินค้า กรมการขนส่งทางบก เป็นอนุกรรมการ๓.ผู้เชี่ยวชาญเฉพาะด้านการขนส่งสินค้า เป็นอนุกรรมการสำนักการขนส่งสินค้ากรมการขนส่งทางบก๔.หัวหน้าส่วนประกอบการขนส่งสินค้า เป็นอนุกรรมการสำนักการขนส่งสินค้ากรมการขนส่งทางบก๕.หัวหน้ากลุ่มอำนวยการคณะกรรมการการขนส่ง เป็นอนุกรรมการและเลขานุการสำนักการขนส่งผู้โดยสารกรมการขนส่งทางบก๖. นักวิชาการขนส่งกลุ่มอำนวยการคณะกรรมการการขนส่ง เป็นผู้ช่วยเลขานุการสำนักการขนส่งผู้โดยสารกรมการขนส่งทางบกในการประชุมพิจารณาเกี่ยวกับการประกอบการขนส่งระหว่างประเทศให้ผู้อำนวยการ กองแผนงาน กรมการขนส่งทางบก เข้าร่วมประชุมในฐานะอนุกรรมการด้วยให้คณะอนุกรรมการพิจารณากำหนดและปรับปรุงเงื่อนไขในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของในเขตกรุงเทพมหานครมีอำนาจหน้าที่ ดังนี้๑ พิจารณาให้ความเห็นชอบในการกำหนดและปรับปรุงเงื่อนไขตามมาตรา ๓๒ แห่งพระราชบัญญัติการขนส่งทางบก พ.ศ. ๒๕๒๒ไว้ในใบอนุญาตประกอบการขนส่งไม่ประจำทางด้วยรถที่ใช้ในการขนส่งสัตว์หรือสิ่งของซึ่งมีท้องที่ทำการขนส่งภายในเขตกรุงเทพมหานครและระหว่างจังหวัดเฉพาะผู้ขออนุญาตที่มีภูมิลำเนาหรือสำนักงานใหญ่ตั้งอยู่ภายในเขตกรุงเทพมหานคร๒.พิจารณาให้ความเห็นชอบในการกำหนดและปรับปรุงเงื่อนไข ตามมาตรา ๓๒แห่งพระราชบัญญัติการขนส่งทางบก พ.ศ. ๒๕๒๒ไว้ในใบอนุญาตประกอบการขนส่งระหว่างประเทศประเภทการขนส่งไม่ประจำทางด้วยรถที่ใช้ในการขนส่งสัตว์หรือสิ่งของ๓. พิจารณาให้ความเห็นชอบในการกำหนดและปรับปรุงเงื่อนไขตามมาตรา ๓๔ แห่งพระราชบัญญัติการขนส่งทางบก พ.ศ. ๒๕๒๒ไว้ในใบอนุญาตประกอบการขนส่งระหว่างประเทศประเภทการขนส่งส่วนบุคคลด้วยรถที่ใช้ในการขนส่งสัตว์หรือสิ่งของ๔.พิจารณาให้ความเห็นชอบในการออกใบอนุญาตประกอบการขนส่งระหว่างประเทศ ตามมาตรา ๒๕แห่งพระราชบัญญัติการขนส่งทางบก พ.ศ. ๒๕๒๒ประเภทการขนส่งไม่ประจำทางและการขนส่งส่วนบุคคลด้วยรถที่ใช้ในการขนส่งสัตว์หรือสิ่งของภายใต้ความตกลงระหว่างประเทศไทย กับประเทศคู่สัญญาทั้งนี้ให้เป็นไปตามหลักเกณฑ์ที่คณะกรรมการควบคุมการขนส่งทางบกกลางกำหนดและให้นำหลักเกณฑ์การพิจารณากำหนดและปรับปรุงเงื่อนไขในใบอนุญาตประกอบการขนส่งภายในประเทศมาใช้บังคับแก่การประกอบการขนส่งระหว่างประเทศโดยอนุโลมเมื่อคณะอนุกรรมการได้พิจารณาเห็นสมควรออกใบอนุญาตประกอบการขนส่งระหว่างประเทศหรือกำหนดหรือปรับปรุงเงื่อนไขให้กับผู้ขอรายใดแล้วให้ถือว่าได้รับอนุมัติจากคณะกรรมการควบคุมการขนส่งทางบกกลางและให้นายทะเบียนกลางออกใบอนุญาตหรือกำหนดหรือปรับปรุงเงื่อนไขในใบอนุญาตประกอบการขนส่ง แล้วแต่กรณีแล้วรวบรวมรายงานคณะกรรมการควบคุมการขนส่ง ทางบกกลางเพื่อทราบต่อไปทั้งนี้ ตั้งแต่วันที่ ๒๗ ตุลาคม ๒๕๕๒ เป็นต้นไปประกาศณ วันที่ ๑๑ ธันวาคม พ.ศ. ๒๕๕๒อร่ามก้อนสมบัติรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๑๙มกราคม ๒๕๕๓นันท์นภัสร์/ตรวจ๑๙มกราคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๙ ง/หน้า ๓๒๘/๑๔ มกราคม ๒๕๕๓